31.1.2023.
LV
Eiropas Savienības Oficiālais Vēstnesis
L 28/19
Atkāpes, kas noteiktas pirmās daļas d) apakšpunktā, attiecas uz tiem Savienības zvejas kuģiem, kuri laikposmā no 2015. gada 1. jūlija līdz 2016. gada 30. septembrim reģistrējuši ar fiksētiem žaunu tīkliem gūtas Eiropas labraka nozvejas.
Ja Savienības zvejas kuģis tiek aizstāts, dalībvalstis var atļaut minētās atkāpes piemērot citam Savienības zvejas kuģim ar noteikumu, ka nepalielinās to Savienības zvejas kuģu skaits un kopējā zvejas kapacitāte, uz kuriem katra atkāpe attiecas.
4.
Šā panta 3. punktā noteiktie nozvejas limiti nav nododami citam zvejas kuģim.
5.
Atpūtas zvejniecībās, arī tādās, kas darbojas no krasta, ICES 4.b, 4.c, 6.a un 7.a–k rajonā:
a) no 2023. gada 1. februāra līdz 31. martam: i) Eiropas labraku zvejot atļauts vienīgi ar makšķeri vai ar rokas āķu rindu, un nozvejotās zivis jāatbrīvo; ii) aizliegts paturēt uz kuģa, pārvietot, pārkraut citā kuģī vai izkraut Eiropas labraku, kas nozvejots minētajā apgabalā; b) 2023. gada janvārī un no 1. aprīļa līdz 31. decembrim: i)
viens zvejnieks dienā drīkst nozvejot un paturēt ne vairāk kā divus Eiropas labraka īpatņus;
ii) paturēta Eiropas labraka minimālais izmērs ir 42 cm; iii) Eiropas labraka nozvejošanai vai paturēšanai nedrīkst izmantot stacionāros tīklus.
6.
Šā panta 5. punkts neskar stingrākus valsts pasākumus attiecībā uz atpūtas zvejniecībām.
12. pants Pasākumi attiecībā uz Eiropas labraka zvejniecībām ICES 8.a un 8.b rajonā 1.
Francija un Spānija atbilstoši Regulas (ES) 2019/472 4. panta 3. punktam attiecībā uz savām komerciālajām un atpūtas zvejniecībām nodrošina, ka to izraisītā zivju mirstība Eiropas labraka krājumā ICES 8.a un 8.b rajonā nepārsniedz FMSY punktvērtību, kas definēta Regulas (ES) 2019/472 2. panta 5. punktā.
2.
Atpūtas zvejniecībās, arī tādās, kas darbojas no krasta, ICES 8.a un 8.b rajonā:
a) viens zvejnieks dienā drīkst nozvejot un paturēt ne vairāk kā divus Eiropas labraka īpatņus; b) Eiropas labraka nozvejošanai vai paturēšanai nedrīkst izmantot stacionāros tīklus.
3.
Šā panta 2. punkts neskar stingrākus valsts pasākumus attiecībā uz atpūtas zvejniecībām.
13. pants Pasākumi attiecībā uz zuša zvejniecībām 1.
Šo pantu piemēro Savienības ūdeņiem, tostarp iesāļūdeņiem, piemēram, estuāriem, krasta lagūnām un pārejas ūdeņiem, un Savienības zvejas kuģiem GFCM 1.–27. ģeogrāfiskajā apakšapgabalā.
Šis pants neattiecas uz GFCM 29.
ģeogrāfisko apakšapgabalu. 2.
Vismaz sešus mēnešus ilgā periodā ir aizliegts nodarboties ar zuša (Anguilla anguilla) komerciālās zvejas darbībām – vai nu kā specializēto zveju, vai kā piezveju – visos zuša dzīves posmos.
Šajā nolūkā katra attiecīgā dalībvalsts nosaka vienu vai vairākus zvejas aizlieguma periodus, ievērojot sekojošo: a) attiecīgā gadījumā zvejas aizlieguma periods vai periodi vienā dalībvalstī dažādos zvejas apgabalos var atšķirties, lai ņemtu vērā zuša migrācijas ģeogrāfisko un temporālo modeli dažādos zuša dzīves posmos;